open-index/open-wikipedia-markdown huggingface dataset:
Aeroporto de Craiova

O **aeroporto internacional de Craiova**  é un aeroporto situado na parte suroeste de Romanía, a 7 quilómetros ao leste de Craiova, unha das cidades máis grandes do país. Na área do aeroporto atópase a sede de Avioane Craiova (anteriormente coñecida como IRAv Craiova), a compañía que fabricou os aviónsromaneses IAR-93 e IAR-99.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Diana Toucedo

**Diana Toucedo Crespo**, nada en Redondela o 27 de abril de 1982, é unha cineasta, guionista e montadora galega.

## Traxectoria 
En 2008 rematou o grao en Cine e Audiovisuais na especialidade de montaxe na Escola Superior de Cine e Audiovisuais de Cataluña. En 2011 rematou o máster de estudos de cinema e audiovisuais contemporáneos na Universidade Pompeu Fabra.

## Filmografía 
### Dirección 
* *Ser de luz* (2009, curtametraxe)
* *Segundo de Chomón* (2009)
* *Stan Brakhage* (2009)
* *Tres tiempos, tres gestos* (2010)
* *Corpo preto* (2016, curtametraxe)
* *Homes* (2016, curtametraxe)
* *Imaxes secretas* (2013, curtametraxe)
* *Por que non cantades todas* (2015, curtametraxe)
* *En todas as mans* (2015)
* *Trinta lumes* (2017)

### Montaxe 
* *La noche que no acaba* (*All the night long*; Isaki Lacuesta)
* *Chico y Rita* (Fernando Trueba e Javier Mariscal)
* *O quinto evanxeo de Gaspar Hauser* (Alberto Gracia)
* *Bugarach*
* *Sonata para Violonchelo* (Anna M. Bofarrull)
* *Julia ist* (2017)

## Notas 
## Véxase tamén 
### Ligazóns externas 
*
Aeroporto Alejandro Velasco Astete

O **aeroporto internacional Alejandro Velasco Astete**  é un aeroporto situado na cidade de Cuzco, no sueste do Perú. Cuzco, unha cidade cun grande atractivo turístico en Latinoamérica, opera varios voos domésticos e algúns internacionais. O aeroporto atópase ao seu límite de capacidade debido á súa precaria localización preto do centro da cidade. A pesar desas limitacións, é o segundo aeroporto máis importante do país.

## Aeroliñas e destinos 
## Notas
Ponte da Cigarrosa

dereita|miniatura|Vista da ponte.
A **ponte da Cigarrosa** é unha construción do século XVI que cruza o río Sil entre as parroquias de Petín e A Rúa de Valdeorras. Ten cinco arcos de diferente tamaño e forma, con catro piares tamén desiguais.

## Historia
dereita|miniatura|Miliario xunto á ponte.
Ten a súa orixe nunha construción anterior romana feita durante os reinados de Tito e Domiciano como parte da Vía Nova do itinerario de Antonino entre Braga e Astorga. Foi reconstruída en 1577 por Juan de Náveda e reformada un século despois. Da época romana consérvanse no segundo piar cinco fileiras de bloques e os alicerces do cuarto piar, se ben adoitan estar cubertas pola auga. A ponte recibe o seu nome da mansión de *Forum Cigurrorum*, pois a zona estaba habitada pola tribo dos guigurros. A carón da ponte atopáronse unha lápida e uns mosaicos de época romana, conservados no Museo Arqueolóxico Provincial de Ourense. En 2022 atopouse un miliario..

Os cinco arcos teñen luz variable. Os catro piares teñen tallamares triangulares augas arriba, e dous tallamares augas abaixo. Catro dos arcos son apuntados, mentres que o arco segundo, que é o de maior luz, é de medio punto. O quinto arco está moi reformado, xa que foi recuberto de formigón respectando a primitiva forma apuntada ao construír o encoro de San Martiño a mediados do século XX. Pola contra, o terceiro arco ten moi pouca luz comparado cos demais arcos. Os tallamares son triangulares-apiramidados, mais debido ás sucesivas restauracións que sufriu a ponte amosan unha acusada desigualdade, non só no trazado senón tamén da fábrica construtiva.

A mediados do século XIX configurouse a estrada de segunda orde Ponferrada-Ourense, que discorría pola ponte. En 1904 levouse a cabo unha reparación dirixida por Manuel Díez Sanjurjo. A partir de 1941, tras a aprobación do Plan Peña, a estrada pasou a nomearse N-120, e xa en 1987 pasou a formar parte da OU-533, se ben por entón se construíu outra ponte paralela augas abaixo, polo que é de uso peonil.

## Notas
## Véxase tamén
### Bibliografía
*Fernández Casado, C. (1979): "Historia del puente en España". *Informes de la Construcción* Vol. 31, nº 307 xaneiro-febreiro de 1979. CSIC.
*Sarmiento, M. (1758): *Etimología de la voz Valdeorras y de su puente Cigarrosa*.
Vostok 8K72

**Vostok 8K72**, tamén coñecido como **Vostok** a secas, foi un foguete espacial da Unión Soviética derivado do mísil R-7 adicado exclusivamente a lanzar prototipos da nave Vostok que sería usada para poñer ao primeiro humano en órbita. Foi usado desde s cosmódromo de Baikonur.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
Vostok 8K72K

**Vostok 8K72K**, tamén coñecido como **Vostok-K**, foi un foguete espacial da Unión Soviética derivado do mísil R-7 adicado a lanzar as primeiras naves tripuladas Vostok e máis tarde outro tipo de satélites. Foi usado desde s cosmódromo de Baikonur.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*Vostok (nave espacial)
Etihad Airways

**Etihad Airways** (árabe: شركة الاتحاد للطيران, *sharikat alittiḥād liṭṭayarān*) é a aeroliña nacional dos Emiratos Árabes Unidos, ademais de ser a segunda compañía máis grande do país, despois de Emirates. A súa sede atópase en Khalifa City, un suburbio residencial de Abu Zabi, preto do aeroporto internacional de Abu Zabi, que é a súa base principal. Etihad comezou a operar no mes de novembro de 2003.

A aeroliña opera máis de 1 000 voos por semana, tanto de pasaxeiros como de carga, a uns 120 destinos en Oriente Medio, África, Europa, Asia, Australia e América, cunha frota de 116 avións Airbus e Boeing en febreiro de 2018.

Ademais da súa actividade principal de transporte de pasaxeiros, Etihad tamén opera Etihad Holidays e Etihad Cargo. No ano 2015 Etihad creou a súa propia alianza de aeroliñas, Etihad Airways Partners, que inclúe a Air Serbia e Air Seychelles. Etihad Airways mantén investimentos minoritarios nas aeroliñas participantes na alianza, ademais de ter accións en Virgin Australia, que oficialmente non forma parte de Etihad Airways Partner.

Etihad Airways é unha das poucas aeroliñas clasificadas como de 5 estrelas por Skytrax.

## Frota 
[miniatura|[Airbus A380-800 de Etihad engalando do aeroporto de Londres-Heathrow]]
[miniatura|[Boeing 777-300ER de Etihad]]
[miniatura|[Airbus A321-200 de Etihad]]
En febreiro de 2018 a frota de Etihad Airways estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Vulcain

**Vulcain** é a designación do motor foguete utilizado na etapa central do foguete Ariane 5.

O motor Vulcain funciona alimentado por osíxeno líquido e hidróxeno líquido. Ten un pulo de 773,2 kN a nivel do mar e usa arrefriamento rexenerativo para manter a tobeira a temperaturas por debaixo do punto de fusión do material que a compón ao mesmo tempo que quenta o hidróxeno líquido antes de entrar na cámara de combustión. O sucesor do Vulcain, usado en versións posteriores do Ariane 5, é o Vulcain 2.

## Notas 
## Véxase tamén 
### Outros artigos 
*Ariane 5
*Vulcain 2
Narrow Stairs

***Narrow Stairs*** é o sexto álbum de estudio da banda estadounidense de indie rock Death Cab for Cutie, publicado o 12 de maio de 2008 no Reino Unido e un día despois nos Estados Unidos a través dos selos Atlantic Records e Barsuk Records.

Editáronse catro sinxelos do álbum: "I Will Possess Your Heart", "Cath...", "No Sunlight" e "Grapevine Fires". "I Will Possess Your Heart" chegou ao número 6 na lista estadounidense *Alternative Songs*, foi a canción do ano en iTunes UK e foi nomeada nos Grammy ao premio á Mellor canción de rock. "Cath..." e "Grapevine Fires" acadaron o número 10 e 21 na lista *Alternative Songs*, respectivamente.

*Narrow Stairs* foi número 1 na lista *Billboard 200*, sendo o único álbum da banda en acadar esa posición ata a data.

## Listaxe de cancións 
As dúas últimas demos tamén se incluíron na edición en vinilo do álbum.

## Notas
IGK@

O **IGK@** ou **locus kappa de inmunoglobulina** (tamén chamado **IGK**) é unha rexión do cromosoma 2 humano que contén xenes que codifican a cadea lixeira kappa (κ) de anticorpos (ou inmunoglobulinas).

Nos humanos a cadea κ está codificada polos segmentos xénicos V (variable), J (de acoplamento) e C (constante) desta rexión. Estes xenes sofren a recombinación V(D)J para xerar un amplo repertorio de inmunoglobulinas.

## Xenes 
O locus kappa de inmunoglobulina contén os seguintes xenes:
* IGKC: inmunoglobulina kappa constante
* IGKJ@: inmunoglobulina kappa grupo de acoplamento
** IGKJ1, IGKJ2, IGKJ3, IGKJ4, IGKJ5
* IGKV@: inmunoglobulin kappa grupo variable 
** IGKV1-5, IGKV1-6, IGKV1-8, IGKV1-9, IGKV1-12, IGKV1-16, IGKV1-17, IGKV1-27, IGKV1-33
** IGKV1D-8, IGKV1D-12, IGKV1D-13, IGKV1D-16, IGKV1D-17, IGKV1D-22, IGKV1D-27, IGKV1D-32, IGKV1D-33, IGKV1D-39, IGKV1D-43
** IGKV2-24, IGKV2-28, IGKV2-30, IGKV2-40
** IGKV2D-26, IGKV2D-28, IGKV2D-29, IGKV2D-30, IGKV2D-40
** IGKV3-11, IGKV3-15, IGKV3-20
** IGKV3D-7, IGKV3D-11, IGKV3D-20
** IGKV4-1
** IGKV5-2
* e varios segmentos non funcionais e pseudoxenes

## Notas
UCI WorldTour 2018

O **UCI WorldTour 2018** foi a décima edición do circuíto internacional de competicións ciclistas creado pola Unión Ciclista Internacional no 2009. A tempada comezaba co Tour Down Under en Australia no mes de xaneiro e remataba ao igual que no 2017 na China co Tour de Guangxi en outubro. Foron un total de 37 probas repartidas por América do Norte, Oriente Próximo, Australia, China e Europa. O defensor da clasificación xeral do ano pasado é o belga Greg Van Avermaet.

O vencedores final do ránking individual resultou o británico Simon Yates que obtivo a vitoria na Volta a España e fixo grandes actuacións en París-Niza, Volta a Cataluña, Tour de Polonia e Giro de Italia. Tras el, cunha estreita marxe de 80 puntos finalizou o eslovaco excampión do mundo Peter Sagan e completando o podio quedaría Alejandro Valverde que ao remate do *"tour"* lograría o título mundial en Innsbruck, Austria. A clasificación por equipos levaríaa Quick-Step Floors por unha ampla diferenza maior de 3000 puntos con respecto ao Team Sky, logo dunha campaña de récord con 73 vitorias UCI, das cales 37 no WorldTour.

## Equipos 
O número de equipos na máxima categoría do ciclsmo foi de 18, o mesmo que nas dúas tempadas anteriores.

## Calendario 
**1** Estes corredores non suman puntos para o ránking, xa que non forman parte de equipos de categoría WorldTour.

## Clasificacións 
### Individual 
418 corredores conseguiron puntos. Outros 198 máis remataron en posicións de obtelos, pero non puideron sumalos ao non pertencer a UCI WorldTeams.

### Equipos 
## Notas 
## Véxase tamén 
### Outros artigos 
* Unión Ciclista Internacional
* UCI WorldTour

### Ligazóns externas 
* Páxina web oficial da UCI
Premio Ánxel Casal

O nome de **Premio Ánxel Casal** pode referirse a dous certames literarios:
***Premio Ángel Casal**, promovido polo Centro Gallego de Buenos Aires en 1954.
***Premio Literario Ánxel Casal**, convocado polo Concello de Santiago de Compostela entre 1996 e 2011;
***Premios Ánxel Casal da Edición**, convocados pola Asociación Galega de Editores.
Premio Literario Ánxel Casal

O **Premio Literario Ánxel Casal** foi un certame en lingua galega que puxo en marcha o concello de Santiago en 1996, a iniciativa do IES Arcebispo Xelmírez I. Tiña tres modalidades: poesía, teatro e relato. O seu nome é unha homenaxe a Ánxel Casal, exalcalde compostelán asasinado en agosto de 1936. Entre os seus propósitos cóntase a normalización lingüística do galego. Celebráronse un total de 16 edicións, sendo a última en 2011.

## Notas
Premios Ánxel Casal da Edición

Os **premios Ánxel Casal da Edición** foi un galardón que englobaba distintas modalidades literarias e era xestionado pola Asociación Galega de Editores. Outorgábase aos que se consideraban os mellores libros e autores do ano en lingua galega durante a gala da Noite da edición en Galicia. Desapareceu en 2016 cando a citada gala da edición se xuntou cos premios da AELG e os do gremio de libreiros para crear a Gala do Libro Galego.

## Modalidades 
* Premio Ánxel Casal ao Libro de Ficción
* Premio Ánxel Casal ao Libro de Poesía ou Teatro
* Premio Ánxel Casal ao Libro de Non Ficción
[miniatura|[Xesús Alonso Montero nos Premios Ánxel Casal da Edición, do ano 2009.]]
Amais, tamén formaron parte dos premios da edición o Premio Lois Tobío de Tradución, o Premio Isaac Díaz Pardo ao Libro Ilustrado, o Premio Neira Vilas ao Libro Infantil e Xuvenil, o Premio Xosefa Iglesias Villaverde ao Libro Educativo, o Premio Rosalía de Castro á Iniciativa Editorial, Premio Xosé María Álvarez Blánquez ao autor/autora ou colectivo de autores.

## Notas
Juan Antonio Porto

**Juan Antonio Porto Alonso**, nado na Coruña o 10 de xaneiro de 1937 e finado en Madrid o 16 de febreiro de 2021, foi un guionista galego.

## Traxectoria 
Diplomado en dirección pola Escuela Oficial de Cinematografía. Escritor de guións cinematográficos, foi colaborador habitual de cineastas como Pilar Miró e Pedro Olea en películas como *El crimen de Cuenca*, *Beltenebros*, *El bosque del lobo*, *La casa sin fronteras* e *La Corea*. Destacado especialmente na adaptación de obras literarias, como *La Regenta*, de Gonzalo Suárez; a citada *Beltenebros* ou a serie televisiva *La forja de un rebelde*, de Mario Camus. É autor de ensaios e textos sobre temas cinematográficos. Impartiu clases na Escuela de Cine de la Comunidad de Madrid. O seu guión máis recente foi *La conjura de El Escorial*, de Antonio del Real.

## Recoñecementos 
En febreiro de 2009 o Consello de Ministros de España outorgoulle a Medalla de Ouro ó mérito nas Belas Artes.

## Notas 
## Véxase tamén 
### Bibliografía 
* 

### Ligazóns externas 
*
Volta a Cataluña 2018

A **98ª edición da Volta a Cataluña** disputouse en Cataluña entre os días 19 e 25 de marzo de 2018. Foi a novena proba do UCI WorldTour 2018. Como vén sendo habitual nos últimos anos, tivo comezo na vila de Calella e acabou no clásico circuíto que se realiza en Montjuïc, Barcelona.

A rolda catalá venceuna por terceira vez na súa carreira deportiva e segunda de maneira consecutiva o murciano do Movistar Team, Alejandro Valverde. Ademais, o exitoso ciclista español tamén volveu vencer na clasificación da montaña, ademais de 2 etapas. Detrás del na clasificación remataron o seu compañeiro de equipo colombiano Nairo Quintana e o francés Pierre Latour que tamén se levou a clasificación dos xoves.

No resto de clasificacións complementarias, o balear Lluís Mas levou as metas volantes e o Movistar Team a dos equipos. Marc Soler foi o mellor dos catalás.

## Equipos 
Esta proba iniciárona 25 conxuntos procedentes dos 5 continentes con 7 corredores cada un: os 18 do UCI WorldTour (de participación obrigada), máis 7 convidados de categoría Profesional Continental.

## Tiradas 
## Clasificación xeral 
A seguinte táboa amosa os dez mellores clasificados da xeral á fin da carreira:

## Outras clasificacións 
### Clasificación da montaña 
### Clasificación das metas voantes 
### Clasificación dos xoves 
### Clasificación por equipos 
## Notas 
## Véxase tamén 
### Outros artigos 
* Volta a Cataluña

### Ligazóns externas 
* Páxina web oficial
José Amor Vázquez

**José Amor Vázquez**, nado en Ribadeo o 28 de setembro de 1921 e finado en North Providence (Rhode Island) o 5 de febreiro de 2018, foi un hispanista galego.

## Traxectoria 
Sobriño de Jesús e Juan Vázquez Gayoso. Antes de facer un ano, a familia marchou a Cuba, onde permaneceron ata que José fixo os oito anos. Regresaron a Ribadeo onde viviron cinco anos ata que o seu pai, que era xuíz, foi trasladado á Coruña. José fixo alí os estudos secundarios. Co golpe de Estado do 18 de xullo de 1936 a familia marchou ao exilio. Chegou a Cuba en 1937, e matriculouse na Universidade da Habana doutorándose en Leis, Filosofía e Letras e Ciencias Políticas e Económicas en 1944. En Cuba foi militante antifranquista, pertenceu ao Comité Universitario Pro-República Española e ao Círculo Republicano Español e tivo relación coa Loxa Masónica Washington da Habana. Exerceu como avogado e marchou a Venezuela.

Despois pasou a Estados Unidos onde traballou como profesor de Estudios Hispánicos durante cincuenta anos na Brown University. Foi fundador e director do Centro de Estudios Latinoamericanos, profesor honorario da Asociación Internacional de Valleinclanistas, membro numerario da Academia Norteamericana da Lingua Española e correspondente da Real Academia Española.

## Recoñecementos 
* Gran Encomenda da Orde de Isabel a Católica.
* Medalla de Honra da Biblioteca John Carter Brown.

## Notas 
## Véxase tamén 
### Bibliografía 
* Amor y Vázquez, el hispanista exiliado en USA que llevaba en su cartera una foto de Ribadeo
* Currículo na ANLE
Aeroporto de Humberside

O **aeroporto de Humberside**  é un aeroporto internacional situado en Kirmington, en North Lincolnshire, Inglaterra. Atópase a 19 quilómetros ao oeste de Grimsby e a 24 de Kingston upon Hull e de Scunthorpe. O aeroporto de Humberside foi propiedade do Manchester Airports Group (o maior grupo aeroportuario británico) dende 1999 ata o 1 de aosto de 2012, cando foi vendido ao grupo de empresas Eastern Group. O consello de North Lincolnshire mantén un paquete minoritario de accións no aeroporto.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto Philip S. W. Goldson

O **aeroporto internacional Philip S. W. Goldson**  é un aeroporto que serve á Cidade de Belize, a cidade máis grande de Belize. Foi bautizado na honra do político Philip Stanley Wilberforce Goldson, que morreu no ano 2001.

O aeroporto Philip S. W. Goldson atópase a uns 30 minutos conducindo dende o centro da cidade, na vila de Ladyville. A súa elevación é de só 5 metros sonbreo o nivel do mar, o que significa que tanto o aeroporto como toda a Cidade de Belize corren o risco de sufrir graves inundacións. Poe esa razón a capital do país trasladouse a Belmopan. Cun crecemento estable de pasaxeiros, o aeroporto é o sétimo máis concorrido de Centroamérica.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
LATAM Perú

**LATAM Perú**, anteriormente **LAN Perú S.A.**, é unha aeroliña baseada en Lima, Perú. É unha subsidiaria do LATAM Airlines Group, que posúe o 49% da compañía. Opera servizos regulares domésticos e internacionais. O seu principal centro de conexións está no aeroporto Jorge Chávez. LATAM Perú é a principal aeroliña do Perú, controlando o 57,6% do seu mercado doméstico en 2017.

## Frota 
En agosto de 2016 a frota de LATAM Perú estaba formada polos seuintes avións:

## Notas 
## Véxase tamén 
### Ligazóns externas 
* Páxina web da aeroliña
Juan Vázquez Gayoso

**Juan Vázquez Gayoso**, nado en Rábade o 5 de xuño de 1902, foi un avogado, xuíz e político galego.

## Traxectoria 
Fillo de Jesús Vázquez Vázquez e irmán de Jesús Vázquez Gayoso. Doutor en Dereito pola Universidade Central de Madrid. Na República foi profesor axudante de Dereito na Universidade Complutense de Madrid e foi nomeado vicepresidente da Agrupación primeira de Xurados Mixtos de Madrid en maio de 1936. Colaborou en *El Presidencialista* de Madrid, *Horizontes* de Lugo e *Las Riberas del Eo* de Ribadeo.

Logo do golpe de Estado do 18 de xullo de 1936 foi xuíz de primeira instancia e instrución de Orihuela, Oficial Letrado do Tribunal Popular de Responsabilidades Civís durante un tempo, abandonando este posto para reintegrase como xuíz de Orihuela en maio de 1938. Foi nomeado capitán asimilado do Corpo de Seguridade (Grupo uniformado) en setembro de 1938, e foi profesor da Academia Militar de Oficiais do Corpo de Seguridade. Publicou o folleto *Moral militar antifascista* para a Academia de Oficiais do Corpo de Seguridade.
Exiliouse en Panamá, e foi profesor de dereito na Universidade de Panamá. Nos anos cincuenta rexentou a Librería Minerva en Caracas.

## Vida persoal 
Casou con María Dolores Díaz Vázquez, e foi pai de Juan Miguel, Ana María e Rafael Vázquez Díaz.

## Notas
Amado González Cardama

**Amado González Cardama**, finado en Pontevedra o 21 de xuño de 1999, foi un xornalista e político galego.

## Traxectoria 
Fillo de Fernando González Gómez. Foi nomeado concelleiro de Redondela en 1946 polo alcalde Raúl Carlos Gunche López. En 1977, logo da dimisión de Pedro Otero Rey, foi nomeado alcalde de Redondela. Foi correspondente en Redondela dos xornais *El Pueblo Gallego* e *La Noche*, onde asinou cos pseudónimo **Amadis de Gaula**, **Amaturus** e **Amateurs**. Fundador e preboste maior da Orde de Xan Carallás, foi cronista oficial de Redondela. Presentouse ao Senado por Falange Española de las JONS nas eleccións xerais de 1982

## Vida persoal 
Casou con Adelina Fernández Couce.

## Notas
## Véxase tamén
### Ligazóns externas
*  Ana Gesteira Ponce (19/9/2014). "Unha aproximación ós Alcaldes da túa vila" arquivoconcelloredondela.blogspot.com.
Kenneth McAlpine

**Kenneth McAlpine**, nado en Cobham (Surrey) o 21 de setembro de 1920 e finado o 8 de abril de 2023, foi un piloto inglés de automobilismo

## Traxectoria
Participou en sete Grandes Premios do Mundial de Fórmula Un, debutando o 19 de xullo de 1952. Non logrou puntos de campionato.

Durante o desenvolvemento do Connaught Racing Team baseado en Send in Surrey, McAlpine converteuse nun importante investidor financeiro e gozou de varios triunfos como propietario de equipo, incluíndo a memorable vitoria de Fórmula 1 de Tony Brooks en Siracusa, Italia en 1955. O equipo foi finalmente disolto en 1958 e os coches vendidos, incluíndo un ou máis a un xove Bernie Ecclestone.

Despois da súa retirada dos Grandes Premios, McAlpine estableceu un exitoso negocio de cultivo e embotellado de viño inglés e na súa propiedade en Lamberhurst, Kent. Era membro da familia McAlpine que fundou a famosa empresa de enxeñería civil do mesmo nome. Tamén foi membro de The Air Squadron.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Fritz Riess

**Fritz Riess** ou **Rieß**, nado en Nuremberg o 11 de xullo de 1922 e finado en Samedan (Suíza) o 15 de maio de 1991, foi un piloto de carreiras alemán.

## Traxectoria
Participou nun Gran Premio do Campionato do Mundo de Fórmula Un, o 3 de agosto de 1952. Terminou sétimo, sen lograr puntuar no campionato xa que só os cinco primeiros lograban puntos naquel momento.

Riess tamén gañou as 24 Horas de Le Mans de 1952 para Mercedes-Benz, compartindo a condución con Hermann Lang.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Eric Brandon

**Eric Brandon** nado en East Ham (Essex) o 18 de xullo de 1920 e finado en Gosport (Hampshire) o 8 de agosto de 1982, foi un piloto de automobilismo e empresario inglés. Estaba estreitamente asociado coa Cooper Car Company, e foi fundamental no desenvolvemento inicial da compañía.

## Traxectoria
Cando el e o seu amigo de infancia John Cooper licenciaron do servizo militar logo da segunda guerra mundial, construíron dous coches que cumpriran os novos regulamentos para o National 500 cc. Brandon, cuxo negocio familiar eran os bens eléctricos, tiña acceso aos magnetos BTH para os motores JAP, que naquel entón adquiriu o pai de Cooper, Charlie. Brandon participou co seu Cooper en numerosas subidas e sprints e, en 1947, na pista de Gransden Lodge, gañou a primeira carreira de circuíto de 500 cc en Gran Bretaña. Tamén gañou o primeiro título de Fórmula 3 en 1951.

Máis tarde, na década de 1950, Brandon participou en 5 Grandes Premios do Campionato do Mundo, nun Cooper - Bristol de Fórmula 2, pero non conseguiu ningún punto no Campionato. Durante a maior parte da súa carreira, Brandon correu para o equipo de Ecurie Richmond, que formou con Alan Brown. En 1955 financiou a construción do seu propio coche deportivo "Halseylec", nomeado así pola súa empresa de subministración eléctrica. Continuou a competir nos autos ata 1956, pero se involucrou cada vez máis en carreiras de motonáutica e en 1957 dedicouse por completo a esta disciplina polo seu espírito competitivo. 

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Wallops Flight Facility

miniatura|250px|Plano do complexo de lanzamento de Wallops Island.
**Wallops Island** é un complexo de lanzamento da NASA usado principalmente para lanzar foguetes sonda e foguetes espaciais da familia Scout. Tamén dispón dunha zona desde a que facer lanzamentos aéreos de foguetes Pegasus. Entre 1985 e 2005 o complexo viu disminuida a súa actividade por falta de lanzamentos orbitais e pola escaseza de lanzamentos de foguetes sonda, pero en 2006 o reacondicionamento das instalacións permitiu retomar a actividade orbital co lanzamento do primeiro foguete Minotaur.

O complexo ten a súa orixe na decisión da NACA (a antecesora da NASA) de crear unhas instalacións en Wallops para facer investigacións aeronáuticas con foguetes. O primeiro lanzamento desde Wallops Island tivo lugar o 4 de xullo de 1945.

## Notas 
## Véxase tamén 
### Outros artigos 
*Scout
*Scout A
*Scout B
*Scout B1
*Scout D1
*Scout E1
*Scout F1
*Scout G1
*Scout X1
*Scout X-3A
*Scout X-3C
*Scout X-3M
*Scout X-4
*Scout X-4A
*Scout X-5C
*Pegasus (foguete)
Antinatalismo

[miniatura|[Arthur Schopenhauer (1788-1860), expoñente da posición antinatalista.]]
O **antinatalismo** é a posición filosófica, política ou demográfica contraria á reprodución e o nacemento de novos seres humanos. O antinatalismo é o contrario ó natalismo.

O antinatalismo pode ter fundamentos filosóficos, de carácter ético e moral, políticos e demográficos. Pode ser defendido a título individual, por asociacións e por gobernos e organismos internacionais que desenvolvan políticas de poboación antinatalistas para alcanzar obxectivos socioeconómicos e estratéxicos que requiren un óptimo de poboación.

## Antinatalismo radical e antinatalismo demográfico 
As posicións antinatalistas radicais, que cuestionan calquera nacemento, con posturas antinatilistas de carácter demográfico, que defenden un control da natalidade e un control da poboación aó considerar que unha poboación mundial excesiva (superpoboación) pode ter consecuencias desastrosas para a humanidade e a súa supervivencia á vista dos límites de crecemento da Terra.

### Folga de ventres e neomalthusianismo 
A finais do século XIX e principios do XX un grupo de autores franceses neomalthusianos -Fernand Colney –autor da grève des ventres en 1907-, Paul Robin, Eugène Humbert, León Marimont, André Lorulot, Gabriel Giroud e o español Luis Bulffi de Quintana defenderon a Folga de ventres como medida antinatalista demográfica que reducise o número de fillos e por tanto de familias numerosas -nas clases baixas- que acababan na miseria. Todos eles foron membros da "liga da rexeneración humana" ou* xeración consciente *e son considerados como os primeiros defensores de uso dos métodos anticonceptivos e precursores, polo tanto, da planificación familiar.*

## Políticas antinatalistas 
As políticas antinatalistas son aquelas que están a prol do control demográfico sobre a consideración do exceso demográfico. Estas políticas de control da natalidade practícanse por algúns gobern*os*, con diferente éxito, dende os anos 1970 (en 1972 publicouse o primeiro informe Os límites do crecemento). A posición demográfica máis radical é a *Política do fillo único* na República Popular da China. Tamén se levaron a cabo políticas de planificación familiar (educación sexual, métodos anticonceptivos) en numerosos países, entre eles a India.

### Os límites do crecemento 
O informe de 1972 *Os límites do crecemento'', financiado polo Club de Roma e que será actualizado en 1992 e 2004, sostén basicamente que se o incremento da poboación mundial, a industrialización, a contaminación, a produción de alimentos e a explotación dos recursos naturais mantense sen variación, alcanzará os límites absolutos de crecemento na terra durante as próximas décadas. Basicamente o informe sinala a imposibilidade de soster un alto crecemento da poboación cun crecemento económico, limitado polos recursos dispoñibles, que satisfaga as necesidades desa poboación.

## Notas 
## Véxase tamén 
### Ligazóns externas 
*
Ken Downing

**Kenneth Henry Downing**, nado en Chesterton (Staffordshire) o 5 de decembro de 1917 e finado en Montecarlo o 3 de maio de 2004, foi un piloto de automobilismo inglés.

## Traxectoria
Downing naceu nunha familia adiñeirada, cuxos intereses incluía fábricas, transporte e garaxes. Comezou a competir aos 21 anos, competiu no seu primeiro evento no Rally de Eastbourne Rally nun Healey, e competiu en carreiras de automóbiles deportivos ao longo da década de 1940. Inicialmente competía cun Brooke Special, cambiou a un Connaught en 1951,

Downing cambiou aos monoprazas en 1952 correndo cun Connaught A-Type, e gañou a Madgwick Cup en Goodwood e quedou no segundo lugar no Grand Prix des Frontières en Chimay, Bélxica, onde perdeu o liderado ao final da carreira varios metros antes da liña de meta. Terminou noveno na súa primeira carreira no campionato mundial en Silverstone, pero correu no cuarto lugar na carreira antes de trompear cando dobraba un atrasado.

Emigrou a Suráfrica en 1955 e despois viviu en Mónaco onde morreu en 2004. A súa filla Ann casou con Patrick McNally, cuxa compañía Allsport Management controla a hospitalidade e a publicidade corporativa dos circuítos de Fórmula Un.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Wind (satélite)

**Wind** ou **WIND** é un satélite artificial da NASA lanzado o 1 de novembro de 1994 mediante un foguete Delta 7925 desde o Centro de Lanzamento de Cabo Cañaveral para estudar a magnetosfera terrestre e a súa interacción co Sol.

## Características 
Wind foi unha das catro naves do programa GGS (*Global Geospace Science*), á súa vez parte das seis naves do programa ISTP (*International Solar Terrestrial Physics*) dirixido ó estudo da interacción entre a Terra e o Sol. O resto de naves eran Geotail, POLAR (xemelga de Wind), SOHO e Cluster.

A misión de Wind foi estudar o vento solar, os campos magnéticos e as partículas arredor da Terra. Wind ten forma de cilindro de 2,8 m de diámetro e 1,25 m de altura con células solares recubrindo a superficie. A nave ten unha masa de 1250&nbsp;kg e estabilízase mediante xiro a 20 r.p.m. Dispón de antenas de cable, mastros inerciais soportes para instrumentos no plano de xiro.

Durante os primeiros nove meses a nave foi posta nunha órbita de dobre sobrevoo lunar cerca do plano da eclíptica, cun apoxeo de entre 80 e 250 radios terrestres e un perixeo de entre 5 e 10 radios terrestres. Nesta órbita o apoxeo producíase sobre o hemisferio diúrno da Terra, facilitando as observacións magnetosféricas. Despois Wind foi inserida nunha órbita de halo arredor do punto L1 do sistema Terra-Sol, onde as medicións do vento solar, das partículas e do campo magnético podían facerse de maneira continua.

## Instrumentos 
Wind levaba os seguintes instrumentos a bordo:

***EPACT (Energetic Particle Acceleration, Composition and Transport)**: deseñado para estudar os procesos de aceleración e transporte de partículas nas fulguracións solares, o medio interplanetario, as magnetosferas planetarias e os raios cósmicos galácticos.
***Magnetic Field Investigation (MFI)**: magnetómetros para investigar as estruturas a grande escala e as flutuacións características do campo magnético interplanetario.
***Radio and Plasma Wave Experiment (WAVES)**: usado para medir a intensidade e dirección das ondas de radio e plasma orixinadas polo vento solar nas proximidades da Terra.
***Solar Wind Ion Composition Spectrometer (SWICS) / Suprathermal Ion Composition Spectrometer (STICS)**: instrumento deseñado para medir con detalle a composición do vento solar.
***Solar Wind Experiment (SWE)**: espectrómetro de electróns de seis eixos para medir a velocidade tridimensional de ións e electróns.
***Transient Gamma Ray and EUV Spectrometer (TGRS)**: feito para observar a alta resolución os raios gamma transitorios.
***3-D plasma and energetic particle analyzer (3DP)**: medía a distribución tridimensional do plasma e dos ións e electróns enerxéticos con alta resolución angular, temporal e enerxética.
*Detectores de raios gamma **KONUS**.

## Notas
Antonio Polo Díez

**Antonio Carmelo Jesús Polo Díez**, nado en Corcubión o 20 de xaneiro de 1907 e finado en Barcelona o 1 de marzo de 1992, foi un avogado e profesor galego.
## Traxectoria 
Fillo de Juan de Dios Polo Hurtado e María de las Mercedes Díez Martínez. Estudou o bacharelato no Instituto de Salamanca. Licenciouse en Dereito na Universidade de Salamanca en 1927. Doutorouse na Universidade Central coa memoria “Aspecto penal del tratamiento médico quirúrgico arbitrario”. Foi bolseiro da Junta para la Ampliación de Estudios e Investigaciones científicas (JAE) para facer estudos de Dereito mercantil e Dereito comparado en Alemaña. Foi profesor auxiliar da Facultade de Dereito da Universidade de Salamanca (1930-1935),e despois catedrático de Dereito Mercantil da Universidade de Oviedo. Co golpe de Estado do 18 de xullo de 1936 foi depurado. Tras o expediente de depuración e a resolución de varios recursos, foi destinado con carácter forzoso á Facultade de Dereito da Universidade de Granada en 1941. Cinco anos despois, por concurso de traslado, pasou á Universidade de Barcelona ata a súa xubilación en 1977.

Foi vicedecano da Facultade de Dereito de Barcelona e Decano da Facultade de Ciencias Económicas da mesma Universidade de 1956 a 1962. Desde 1970 a 1975 foi Decano en funcións da Facultade de Dereito.

## Vida persoal 
Casou con Consuelo Sánchez, e tivo cinco fillos; un deles, Eduardo Polo Sánchez, foi tamén catedrático de Dereito Mercantil.

## Véxase tamén 
### Bibliografía 
* Polo Díez, Antonio  no *Diccionario de Catedráticos Españoles de Derecho (1847-1943)*
Carlos Babío Urkidi

**Carlos Babío Urkidi**, nado en Sada en 1967, é un investigador e escritor galego.

## Traxectoria
Militante do Bloque Nacionalista Galego, é autor, canda o historiador Manuel Pérez Lorenzo, do ensaio *Meirás. Un pazo, un caudillo, un espolio*, editado pola Fundación Galiza Sempre en 2017. Por causa da súa publicación foi denunciado, por inxurias e calumnias, polos descendentes de Francisco Franco. A denuncia foi desestimada pola xustiza en xuño de 2021.

## Notas
Xosé Lois Parente

**José Luis Parente del Riego**, coñecido como **Xosé Lois Parente**, nado en Maceda o 17 de febreiro de 1903 e finado en Ourense o 3 de maio de 1948, foi un farmacéutico, avogado e poeta galego que Ricardo Carballo Calero encadra nos Tempos do Seminario de Estudos Galegos.

## Traxectoria 
Fillo de Germán Parente Crespo e Eusebia del Riego del Pozo. Avogado, xefe de telégrafos de Maceda e farmacéutico na Merca, Xosé Lois Parente relacionouse cos galeguistas da primeira parte do século XX e participou en numerosas xuntanzas e mitins e impartiu conferencias. Militante do Partido Galeguista, foi un dos asinantes do manifesto da Dereita Galeguista de Ourense encabezado por Vicente Risco en febreiro de 1936. Colaborou en *Nós*, *La Región* e *El Pueblo Gallego*.

Funcionario de Telégrafos e propietario dunha farmacia no parque de San Lázaro de Ourense, logo do golpe de Estado do 18 de xullo de 1936 foi nomeado concelleiro de Ourense polo gobernador civil en xullo de 1941, na corporación presidida por Eduardo Olano Fernández.

## Obras 
Autor cunha carreira truncada nos seus comezos, segundo Carballo Calero, escribiu o libro de poemas bilingüe *Con prisma azul* (1933), con prólogo de Ramón Otero Pedrayo quen distingue entre os poemas casteláns (do momento superficial) dos galegos (do tempo interior). Neste libro hai bastantes composicións en galego: de exaltación patriótica, de lirismo amoroso ou fantástico e ata unha lenda ao vello estilo.

Xosé Lois Parente foi encadrado no seu momento na escola vangardista, sobre todo coa estética ultraísta de Luís Amado Carballo. Porén, *tal encadramento resulta hoxe bastante temerario nuns textos con limitados trazos animistas e impresionistas e mesmo algunha peza decimonónica, coma a "lenda inxenua" titulada "O paxariño loiro" ou a patriótica "Alexandro Bóveda".*

## Vida persoal 
Casou en Ferrol con María Luisa Brasa de la Rosa en febreiro de 1939.

## Notas 
## Véxase tamén 
### Bibliografía 
*  (2006): *Xosé Lois Parente, poeta e galeguista na II República*. Grupo Academia Postal, ISBN 978-84-96220-54-0
Vicente Calderón

O nome de **Vicente Calderón** pode referirse a:

***Vicente Calderón Oreiro**, (1821-1888), político galego;
***Vicente Calderón Montero-Ríos**, (1896-1927), militar e político galego, neto do anterior;
***Vicente Calderón Pérez-Cavada**, (1913-1987), empresario e dirixente deportivo español;
***Vicente Riestra Calderón**, (1885-1967), enxeñeiro e político galego.

## Véxase tamén 
### Outros artigos 
***Estadio Vicente Calderón**
Parque empresarial A Trabe

O **parque empresarial A Trabe** (tamén chamado **polígono industrial Xunqueira**) é unha zona industrial e de servizos creada en Cedeira en 2008. Ten un total de 103.000 m² de superficie.

O parque está situado nas aforas de Cedeira, accédese pola AC-566. Neste parque ten a súa fábrica IDEA ProAudio.

## Notas
Conta comigo

***Conta comigo*** (en ) é un filme estadounidense de 1986 dirixida por Rob Reiner. Está protagonizado por Wil Wheaton, River Phoenix, Corey Feldman e Jerry O'Connell. O argumento baséase na novela de Stephen King *The Body* (1982), mais o título deriva da canción de Ben E. King "Stand by Me", que aparece nos créditos finais. Conta a historia de catro rapaces dunha vila de Oregón que marchan de acampada co obxectivo de atopar o corpo dun mozo desaparecido.

Foi emitido na TVG o 25 de maio de 2008.

## Personaxes 
* Wil Wheaton como Gordie Lachance (con 12 anos)
** Richard Dreyfuss como Gordie Lachance (adulto)
* River Phoenix como Chris Chambers
* Corey Feldman como Teddy Duchamp
* Jerry O'Connell como Vern Tessio
* Kiefer Sutherland como John "Ace" Merrill
* Casey Siemaszko como Billy Tessio
* John Cusack como Denny Lachance
* Marshall Bell como Mr. Lachance
* Frances Lee McCain como Mrs. Lachance
* Gary Riley como Charlie Hogan
* Bradley Gregg como Richard "Eyeball" Chambers
* Jason Oliver como Vince Desjardins
* Bruce Kirby como Mr. Quidacioluo
* William Bronder como Milo Pressman
* Scott Beach como Mayor Grundy
* Andy Lindberg como Davie "Lard-Ass" Hogan

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Portumno

**Portumno** era o nome dun deus mariño adorado nas costas de Italia, principalmente entre os etruscos e romanos.

Identificábano con Palemón ou Melicertes e algunhas veces con Neptuno. Presidía as entradas principalmente dos portos e por iso representábano empuñando unha chave. Esta divindade mariña pertence á mitoloxía da antiga Italia e no porto do Tíber tiña un templo no cal o 17 de agosto de cada ano se celebraban as festas chamadas *Portumnalia*.
París-Niza 2018

A **76ª edición da París-Niza** disputouse en Francia entre o 4 e o 11 de marzo de 2018. Foi a sexta proba pertencente ao UCI WorldTour 2018.

A carreira comezou cun prólogo 6'1&nbsp;km en Conflans-Sainte-Honorine e finalizou como case sempre en Niza. A París-Niza foi a segunda proba do calendario do UCI WorldTour 2016.

A carreira venceuna o ciclista catalán, Marc Soler. O do Movistar Team arrincaba a última tirada da volta a 37 do líder naquel momento, Simon Yates, e estando na sexta posición da xeral. Soler atacou mediada a etapa xunto ao tamén catalán David de la Cruz, aos que se uniu o vasco Omar Fraile. Os tres españois consolidaron unha renda de 38 segundos en meta. Mentres de la Cruz e Fraile disputaron a vitoria parcial ao sprint na cidade de Niza, Soler entraba 3 segundos despois, 35 por diante de Yates pero aproveitándose das bonificacións para alzarse co triunfo da "Ruta do Sol". Ademais, o de Vilanova i la Geltrú fíxose co maillot branco dos corredores novos. Finalmente, o británico Simon Yates finalizou segundo e o vasco Gorka Izagirre terceiro, co seu irmán Ion cuarto, a 2 segundos grazas ás bonificacións

No resto das clasificacións os vencedores foron: Tim Wellens no maillot verde da regularidade, Thomas De Gendt no dos puntos da montaña e o Bahrain-Merida na clasificación dos equipos.

## Equipos 
Participaron 25 equipos de 7 ciclistas: os 18 do UCI WorldTour (participación obrigatoria) e 4 franceses de categoría Profesional Continental.

## Etapas 
## Clasificación xeral 
A seguinte táboa amosa os dez mellores clasificados da xeral á fin da carreira:

## Outras clasificacións 
### Clasificación por puntos 
### Clasificación da montaña 
### Clasificación dos corredores novos 
### Clasificación por equipos 
## Notas 
## Véxase tamén 
### Outros artigos 
* París-Niza

### Ligazóns externas 
* Páxina web oficial
Iran Air

**Iran Air**, comercializada como **A aeroliña da República Islámica de Irán** (persa: هواپیمايی جمهوری اسلامی ایران‎, *Havâpeymâyiye Jomhuriye Eslâmiye Irân*), é a aeroliña nacional de Irán. Ten a súa sede no aeroporto de Mehrabad en Teherán. En 2018 operaba servizos regulares a 71 destinos en Asia e Europa. As súas bases principais atópase no aeroporto Imán Khomeini e no aeroporto de Mehrabad. A nivel doméstico Iran Air tamén é coñecida como **Homa**, que é o nome dun grifón mítico persa, e tamén o acrónimo de Aeroliñas Nacionais Iranianas en persa.

A división de carga da aeroliña, Iran Air Cargo, opera servizos regulares internacionais usando tres avións.

## Frota 
En febreiro de 2018 a frota de Iran Air estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Lago de Atitlán

O **lago de Atitlán** é o accidente hidrográfico máis importante do departamento de Sololá en Guatemala. É unha das principais fontes económicas do departamento, pois ademais de ser un centro turístico de moito atractivo, serve de moito apoio comercial.

Nas marxes do lago érguense os volcáns de Atitlán (3537 msnm), Tolimán (3158 msnm) e volcán San Pedro (3020 msnm). O lago atópase a 1560 metros sobre o nivel do mar e ten 18 km de lonxitude. A súa profundidade, que varía en moitos puntos, é descoñecida. Porén, sondáronse máis de 350 metros de profundidade.

## Toponimia 
miniatura|esquerda|277px|Atitlán e Panajachel en 1900.
O significado da palabra «Atitlán» deriva etimoloxicamente do náhuatl, é un topónimo aglutinado que se estrutura na seguinte forma: Atl significa «Auga», *Titlan* significa «entre». 
A palabra *Atl*  («auga») perde a súa terminación «tl» para unirse coa palabra *titlan* («entre»), polo tanto, a palabra «Atitlán» tradúcese como «Entre as augas».

## Notas
Cadel Evans Great Ocean Road Race

A **Cadel Evans Great Ocean Road Race**, tamén coñecida só como **Great Ocean Road Race**, é unha carreira ciclista australiana. Foi creada no ano 2015, a iniciativa do ciclista australiano que lle pon nome, Cadel Evans, campión do Tour de Francia e do mundo. A carreira desenvólvese todos os anos polas zonas de Melbourne e Geelong, dentro do estado de Victoria. Dende a súa creación, sempre se disputa uns días despois do final do Tour Down Under.
A proba masculina formou parte do UCI Oceania Tour, na súa primeira edición con catalogación 1.1 e xa no 2016 con categoría 1.HC. No 2017, coa ampliación do número de probas pasou a formar parte do UCI WorldTour.

A súa versión feminina, incluíuse no ano 2015 no calendario australiano. En 2016 pasou a ser de catalogación 1.2 e no 2018 1.1. Esta carreira feminina foi a sucesora da Geelong World Cup, incluída na Copa do Mundo feminina e que tivo lugar na mesma zona entre 2003 e 2008.

## Palmarés feminino 
## Palmarés masculino 
## Referencias 
## Véxase tamén 
### Outros artigos 
* Geelong
* Cadel Evans
* Tour Down Under

### Ligazóns externas 
* Sitio web oficial
The Kite Runner (filme)

***The Kite Runner*** é un filme estadounidense de 2007 dirixido por Marc Forster. O guión é obra de David Benioff e baséase na novela *O cazador de papaventos* de Khaled Hosseini. Conta a historia de Amir, un neno rico do distrito Wazir Akbar Khan de Cabul que vive atormentado pola culpa de abandonar o seu mellor amigo Hassan, o fillo do servente hazara do seu pai. Está ambientado en diversos eventos conflitivos de Afganistán, como a caída da monarquía no país por mor da intervención militar soviética, o éxodo masivo de refuxiados cara a Paquistán e os Estados Unidos, e o réxime talibán.

Cun orzamento de $20 millóns, recadou máis de $72,2 en todo o mundo. O filme recibiu valoracións positivas por parte da crítica, e foi nomeado ó Globo de Ouro ó mellor filme en lingua non inglesa en 2007. A banda sonora de Alberto Iglesias foi nomeada á mellor banda sonora nos Globos de Ouro e na 80ª edición dos Oscar.

## Personaxes 
* Khalid Abdalla como Amir Qadiri
* Zekeria Ebrahimi como Amir de neno
* Ahmad Khan Mahmidzada como Hassan
* Homayoun Ershadi como Agha Sahib (Baba)
* Atossa Leoni como Soraya
* Shaun Toub como Rahim Khan
* Saïd Taghmaoui como Farid
* Abdul Salaam Yusoufzai como Assef
* Elham Ehsas como Assef de neno
* M.Ali Hassan como Sohrab
* Maimoona Ghezal como Jamila Taheri
* Qadir Farookh como Xeneral Taheri
* Khaled Hosseini como doutor no parque
* Camilo Cuervo como soldado talibán

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Cadel Evans Great Ocean Road Race 2018

A **Cadel Evans Great Ocean Road Race 2018** foi unha carreira ciclista dun día disputada o 28 de xaneiro de 2018 en Australia. Esta foi a cuarta edición da Cadel Evans Great Ocean Road Race e a segunda proba do UCI World Tour 2018.

O corredor australiano Jay McCarthy (Bora–Hansgrohe) liderou un selecto grupo de 24 corredores do que obtivo a vitoria, por diante do italiano Elia Viviani (Quick-Step Floors Team), mentres que o recente gañador surafricano do Tour Down Under 2018 Daryl Impey (Mitchelton–Scott), que tamén continuaba líder do ránking do World Tour.

## Percorrido 
miniatura|300x300px|Ruta desta edición
O trazado da proba consistiu nunha primeira parte duns 100&nbsp;km en ruta seguidos de 4 voltas a un circuíto arredor da cidade de Geelong, lugar onde tamén estaba a saída. Ese circuíto urbano contaba cun repeito de 1,5&nbsp;km ao 7%. En total, a carreira tivo unha distancia de 164&nbsp;km. Parte do percorrido tamén foi común ao empregado nos Campionatos do Mundo de Ciclismo en Ruta de 2010 que tiveran lugar en Melbourne.

## Equipos 
Como a carreira foi engadida ao calendario do UCI World Tour no 2017, tódolos UCI WorldTeams foron invitados á proba, pero non obrigados a correr nela. Como resultado destas decisións, 12 dos 18 WorldTeams competiron na Great Ocean Road Race, 4 menos ca na edición anterior. Tres equipos Profesionais Continentais competiron – tamén un menos que no 2017. Ademais, unha selección nacional australiana completou o pelotón de 16 formacións.

### UCI WorldTeams 
### Equipos invitados 
## Clasificación 
## Carreira feminina 
Un día antes da carreira masculina, o 27 de xaneiro, disputouse a carreira feminina. Cos mesmos lugares de saída e chegada que os homes, as féminas facían un percorrido de case 110&nbsp;km ata alcanzar o porto de Geelong.

### Clasificación 
As 5 primeiras corredoras en meta foron as seguintes:

## Referencias 
## Ligazóns externas 
* Páxina web oficial
Aeroporto de Odesa

O **aeroporto internacional de Odesa**  é un aeroporto que serve a Odesa, a terceira cidade máis grande de Ucraína. Está situado a 7 quilómetros ao suroeste do centro de Odesa. Con 1,22 millóns de pasaxeiros no ano 2017, Odesa é o terceiro aeroporto máis concorrido do país.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto